b'\n_START_ARTICLE_\nHenrik Holmberg\n_START_PARAGRAPH_\nHenrik Johan Holmberg (3. tammikuuta 1818 K\xc3\xb6kar \xe2\x80\x93 23. joulukuuta 1864 Helsinki) oli suomalainen geologi ja luonnontieteilij\xc3\xa4, Vuori-intendentinkonttorin (Vuorilaitoksen) ylim\xc3\xa4\xc3\xa4r\xc3\xa4inen kondukt\xc3\xb6\xc3\xb6ri vuodesta 1841._NEWLINE_Holmberg l\xc3\xb6ysi vuonna 1845 Kemijoesta kultaa, ja h\xc3\xa4net l\xc3\xa4hetettiin tutustamaan kullanhuuhdontaan Uraliin. H\xc3\xa4n tutki vuosina 1847 ja 1848 Kuusamossa jokien kultapitoisuutta. Vuosina 1850\xe2\x80\x931852 h\xc3\xa4n oli Pohjois-Amerikassa Sitkan saaressa tekem\xc3\xa4ss\xc3\xa4 luonnontieteellisi\xc3\xa4 ja kansatieteellisi\xc3\xa4 tutkimuksia. H\xc3\xa4n ker\xc3\xa4si siell\xc3\xa4 ollessaan 19\xc2\xa0000 hy\xc3\xb6nteist\xc3\xa4 ja lahjoitti ne Helsingin yliopistolle. 1850-luvun lopulla h\xc3\xa4n tutki Ruotsin ja Norjan kalastusoloja, ja h\xc3\xa4net nimitettiin 1860 Suomen ensimm\xc3\xa4iseksi kalastuksenvalvojaksi. H\xc3\xa4nen teoksensa F\xc3\xb6rteckning och afbildningar af finska fornlemningar (1863) oli ensimm\xc3\xa4inen esitys Suomen kivi- ja pronssikautisista muinaisl\xc3\xb6yd\xc3\xb6ist\xc3\xa4.'